kardosdrur/scandi-wiki huggingface dataset:
Agnete og Havmanden

Agnete og Havmanden (Danmarks gamle Folkeviser 38, The Types of the Scandinavian Medieval Ballad A 47) er en dansk folkevise, der har dannet inspiration for en række danske digtere, herunder Adam Oehlenschläger og H.C. Andersen.

Visen handler om Agnete, der forelsker sig i en havmand, som hun får børn med og bor med på havets bund. Hun forlader ham dog, og vil aldrig se børnene mere. Folkevisen er også kendt i i norske og svenske udgaver.

Oprindelsen af Agnete og Havmanden er ukendt, men det er muligvis en skillingsvise fra omkring år 1800.

Handling 
Folkevisen handler om mennesket Agnete, der falder for en havmand. Hun lader sig føre ned på havets bund med havmanden, hvor hun er i otte år, og får syv sønner. Da hun hører kirkeklokkeerne og vil gå i kirke får hun lov såfremt hun kommer tilbage til sine børn. Hun bliver også formanet om ikke at slå sit hår ud, sidde med sin moder eller bøje sig for Herren. Hun gør alle tre ting. Da hendes moder spørger, hvor hun har været de otte år, fortæller hun, at hun har boet med havmanden, som har givet hende guldbånd, fine sko og en harpe.

Herefter træder havmanden op af vandet og træder ind i kirken for at minde hende om, at hendes børn savner hende. Hun afsværger dem og proklamerer, at hun aldrig kommer tilbage.

I populærkultur

Litteratur 
Folkevisen er blevet brugt utallige gange som inspiration og tema til utallige digte, sange og bøger heriblandt Jens Baggesens digt Agnete fra Holmegaard fra 1808, Oehlenschläger Agnete fra 1812 og H.C. Andersens Agnete og Havmanden fra 1834 og senere Den lille havfrue. Ibsen lånte også motivet til sit skuespil Fruen fra havet fra 1888. Jytte Borbergs Rapport fra havbunden fra 1978.

Skulpturer 

En bronzeskulpturgruppe fra 1992 af Suste Bonnén med forbillede i denne er placeret som undervandsskulptur på bunden af Slotsholmskanalen () ved Højbro i København. Den blev givet gratis til Københavns Kommune mod at de ville varetage vedligeholdelsen. Skulpturen er oplyst, så man kan se den både nat og dag.
Skulpturen er unik, idet det er en af de eneste skulpturer i Danmark, der befinder sig under vand.
I september 2013 blev det rapporteret at to af figurerne var væltet, og den var voldsomt overgroet af alger samt at belysningen ikke fungerede.

Ved Aarhus Rådhus står siden 1941 en bronzeskulptur af Johannes C. Bjerg ved navn Agnete og Havmanden.

Musik 
Den danske komponist Hilda Sehested skrev i 1913 en opera på baggrund af folkevisen.
Den blev i 1914 antaget af Det Kongelige Teater, men ikke opført.
Først den 5. oktober 2014 blev operaen uropført af Hilda Sehested Komiteen i samarbejde med Den Fynske Opera.

Andet 

Et rekonstrueret skib bygget efter Gedesbyskibet har fået navnet Agnete efter folkevisen. Gedesbyskibet, der er et handelsskib fra omkring år 1300, blev fundet i 1988 på Falster. Rekonstruktionen blev bygget fra 1993-1995 hvorefter det blev søsat. Skibet blev bygget af Middelaldercentret ved Nykøbing Falster, der bruger skibet som en del af museet samt til forskning.

Referencer

Eksterne henvisninger 

 Beskrivelse på Dansk Folkemindesamling

Se også 
 Danmarks gamle Folkeviser

Folkeviser
Lucia Haro

Lucia Haro (født 21. august 1986) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Personer fra Córdoba (Argentina)
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016
Bibiana Ferrea

Bibiana Ferrea (født 3. december 1980) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder 

Håndboldspillere fra Argentina
Magdalena Decilio

Magdalena Decilio (født 23. marts 1983) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder 

Håndboldspillere fra Argentina
Palle Birkelund

Hans Dines Palle Birkelund (29. januar 1912 i Nimtofte – 13. juli 2012) var en dansk rigsbibliotekar og forhenværende chef for det Kongelige Bibliotek.

Palle Birkelund blev født i Nimtofte på Djursland, og han blev student fra Aarhus Katedralskole. Han blev derefter ansat ved Statsbiblioteket i Aarhus, og fra 1936 Universitetsbiblioteket i København. Han blev cand. jur. i 1944, og i 1948 ansat ved det Kongelige Bibliotek. I 1952 blev han rigsbibliotekar og chef sammesteds, hvor han sad til sin pension i 1982.

Igennem sin ledelsesperiode lancerede han mange nye tiltag, f.eks. nyorganisation af fagreferentsystemet, moderniserede bibliotekaruddanelsen, og han oprettede tidsskriftet Fund og Forskning i 1954.

Palle Birkelund var desuden både før og efter sin pensionering en flittig forsker og skribent med speciale i bibliotekshistorie. Bl.a. var han medredaktør af værket Nordisk Leksikon for Bogvæsen (1951-1962) og Danmarkshistoriens blå bog : 1680 danske mænds og kvinders levnedsløb fra Ansgar til vor tid (1971), samt en lang række artikler i både faglige og populære tidsskrifter og aviser.

Han blev 2. april 1954 gift med sekretariatschef Gerda Birkelund (født Schwarz, 27. september 1923, død 6. november 1998).

Henvisninger

Litteratur 
 Ole Hovman m.fl. (red.), Levende biblioteker : festskrift til Palle Birkelund 29. januar 1982, Bibliotekscentralen, 1982. .
 Ingerlise Koefoed m.fl. (red.), Med Birkelund på forperronen : en hilsen til Palle Birkelund på 60-års dagen den 29.1.1972, Det kongelige Biblioteks forlag, 1972.

Eksterne henvisninger 
 "En hilsen til Palle Birkelund", Biblioteks Historie, 4, 1992 .

Bibliotekarer fra Danmark
Faglitterære forfattere fra Danmark
Hundredårige
Dansksprogede forfattere fra Danmark
Nomasu Nakaguma

Nomasu Nakaguma også kaldet Naomasa eller Tadamasu Nakaguma,(18. juli 1893 - 7. november 1942) var oberst i den kejserlige japanske hær i Stillehavskrigen under 2. verdenskrig. Under det strategisk vigtige slag om Guadalcanal, havde Nakaguma kommandoen over den 3. infanteridivisions 4. infanteriregiment. Under kampene ved Matanikau og det afgørende japanske nederlag i slaget om Henderson Field i oktober 1942 led hans regiment store tab. Hans regiment led yderligere tab under Matanikau-offensiven i november 1942. På eller omkring den 7. november 1942 blev Nakaguma dræbt af amerikansk artilleriild.

Henvisninger

Kilder

Web

Noter 

Japanere i 2. verdenskrig
Militærfolk fra Japan
Ruslands håndboldlandshold

Ruslands håndboldlandshold har flere betydninger:
 Ruslands håndboldlandshold (damer)
 Ruslands håndboldlandshold (herrer)
Shikha Uberoi

Shikha Uberoi (født 5. april 1983 i Mumbai, Indien) er en kvindelig professionel tennisspiller fra Indien.

Shikha Uberoi højeste rangering på WTA single rangliste var som nummer 122, hvilket hun opnåede 29. august 2005. I double er den bedste placering nummer 87, hvilket blev opnået 19. februar 2007.

Eksterne henvisninger 

Tennisspillere fra Indien
Personer fra Mumbai
Sania Mirza

Sania Mirza (født 15. november 1986 i Mumbai, Indien) er en kvindelig professionel tennisspiller fra Indien.

Sania Mirza højeste rangering på WTA single rangliste var som nummer 27, hvilket hun opnåede 27. august 2007. I double er den bedste placering nummer 10, hvilket blev opnået 12. september 2011.

Eksterne henvisninger 
 

Tennisspillere fra Indien
Personer fra Mumbai
Sarah Borwell

Sarah Borwell (født 20. august 1979 i Middlesbrough, Storbritannien) er en kvindelig professionel tennisspiller fra Storbritannien.

Sarah Borwell højeste rangering på WTA single rangliste var som nummer 199, hvilket hun opnåede 10. juli 2006. I double er den bedste placering nummer 65, hvilket blev opnået 9. august 2010.

Eksterne henvisninger 

Tennisspillere fra Storbritannien
Personer fra Middlesbrough
Elena Baltacha

Elena Baltacha (født 14. august 1983 i Kyiv, Sovjetunionen, navngivet: Jelena Sergejevna Baltatja, død 4. maj 2014 i Ipswich) var en kvindelig professionel tennisspiller, der boede i Storbritannien. Hun var datter af fodboldspilleren Sergej Baltatja og søster til fodboldspilleren Serhei Baltacha, jr.

Elena Baltachas højeste rangering på WTAs single rangliste var nummer 49, som hun opnåede 13. september 2010. I double er den bedste placering nummer 211, som blev opnået 17. januar 2011. 

Elena døde af leverkræft den 4. maj 2014.

Referencer

Eksterne henvisninger 

Tennisspillere fra Storbritannien
Personer fra Kyiv
Henning Valkendorf

Henning Valkendorf henviser til blandt andre:

 Henning Valkendorf (død 1535) (død 1535) – dansk rigsråd
 Henning Valkendorf (død 1626) (død 1626) – dansk lensmand
 Henning Valkendorff (1595-1658) (1595-1658) – dansk lensmand
 Henning Valkendorf (1634-1665) – dansk godsejer til Glorup
Elisa Kragerup

Elisa Marita Kragerup (født 29. august 1979) er en dansk teaterinstruktør og iscenesætter. Hun er desuden teaterdirektør på Betty Nansen Teatret. Hun er vokset op i en musik- og kunstnerfamilie i Hellerup, som datter af kapelmester Peder Kragerup og overassistent Jill Jeppesen. Hendes søster Isabella er sangerinde, hendes moster var revyforfatteren Gaby Jeppesen. Elisas mormor var musical- og operettekunstner Marguerite Hesse og hendes morfar var skuespilleren Jørn Jeppesen ved Det kongelige Teater. Hun er student fra musikgymnasiet Sankt Annæ Gymnasium, hvor hun, under sin uddannelse, instruerede Gymnasiets årlige skolemusical SAG-show, der er Nordeuropas største elevproducerede musicalshow.

Elisa Kragerup dimitterede fra Statens Teaterskoles instruktørlinje i 2010, hvorefter hun instruerede Den unge Werthers lidelser (Goethe) i Det Kongelige Teaters Skuespilhus. Derudover er hun med i kunstnerkollektivet Sort Samvittighed, der laver teaterkoncerter og fortolker Anne Linnets sange. De har bl.a. lavet forestillingen Hvid Magi på Betty Nansen Teatrets eksperimentalscene Edison. Elisa Kragerup er med i "Det Røde Rum" på Det Kongelige Teater, en gruppe unge, talentfulde teatermennesker, som arbejdede sammen i fem sæsoner. Her har hun lavet forestillingerne Det gode menneske fra Sezuan (Bertolt Brecht) og Sonetter (William Shakespeare).

Elisa Kragerup vandt 3 Reumert-priser i 2011 – Årets Instruktør, Årets Forestilling og Årets Musikteater/Show. I 2012 blev hun tildelt endnu en Reumert-pris som Årets instruktør for iscenesættelse af forestillingerne Det gode menneske fra Sezuan og Sonetter på Det Kongelige Teater. Desuden modtog i hun oktober 2015 Kronprinsparrets kulturpris.

Referencer 

Teaterinstruktører fra Danmark
Reumertprisen for årets instruktør
Personer i Kraks Blå Bog
Jørgen Tandberg

Jørgen Johan Tandberg (3. juni 1816 i Tønsberg – 28. november 1884 i Kristiansand) var en norsk biskop, far til Jens Frølich Tandberg.

Tandberg blev student 1833, cand. theol. 1838 og virkede til 1848 som skolemand i Kristiania, Fredrikshald og Moss. I det følgende decennium var han residerende kapellan i Haus i Nordhordland. 1858 udnævntes han til tredjepræst ved Trefoldighedskirken i Kristiania, blev 1866 residerende kapellan ved Vor Frelsers Kirke og 1872 stiftsprovst og sognepræst ved samme. Efter at han flere gange havde samlet et stort antal stemmer ved bispevalg, blev han 1882 Jørgen Moes eftermand på
Agder bispestol, som han kun beklædte i halvandet års tid.

Tandberg repræsenterede 1857 og 1858 Søndre Bergenhus Amt på Stortinget og stod 1874—79 i suppleantrækken for Kristiania. I den norske kirkes historie indtager Tandberg en hædret plads. Han var medlem af den store kirkekommission af 1859—70 og formand i den 1879 til revision af dissenterloven nedsatte kommission. Han trådte tidlig i forhold til missionsgerningen, og fra 1873 var han den ledende kraft i hjemmearbejdet for Schreudermissionen. Som prædikant var han en af de ypperste i sin samtid. Af hans prædikener foreligger et stort antal særskilt trykte.

Kilder 
 

Biskopper fra Norge
Nordmænd i 1800-tallet
Salmonsens
Gudbrand Tandberg

Gudbrand Tandberg (6. marts 1851 i Nes i Hallingdal-1929) var en norsk landbrugsdirektør.

Tandberg gennemgik 1869—71 Aas højere
Landbrugsskole, opholdt sig 1875—76 i
Danmark og Sverige for at uddanne sig som
Landbrugsingeniør og var fra 1877 ansat som
saadan i det nordenfjeldske. Efter at have studeret
skotske Landbrugsforhold sendtes han
Efteraaret 1888 som Landbrugskonsulent til England
for at aabne norske Produkter Marked her, blev
ved Hjemkomsten 1893 ansat som
Landbrugssekretær i det daværende Landbrugsdirektorat
og gik ved Landbrugsdepartementets Oprettelse
1900 ind i dette, hvor han 1905 blev
Landbrugskonsulent, senere Landbrugsdirektør; Afsked
1918. Han har bl.a. udgivet »Kortfattet
Vejledning i Bygningsvæsenet paa Landet« (1885; 6.
Udg. ved Ivar Næss 1925), og sammen med
Nils Ødegaard »Haandbog for Landmænd« (1880),
der begge henregnes til de bedste Værker i
norsk Landbrugslitteratur.

Kilder 

 

Agronomer fra Norge
Salmonsens
H.C. Andersen-Samfundet

H.C. Andersen-Samfundet er et litterært selskab i København, hvis formål er at vække kendskab og skabe interesse for H.C. Andersens digtning, samt at fremme undersøgelser og studier vedrørende digterens person, liv og værker.

Foreningeen er nok mest kendt for uddeling af "H.C. Andersen-Samfundet i Københavns Kulturelle Fonds Pris". Prisen uddeles til personer, som har opfyldt prisens erklærede formål: At yde en betydelig indsats for at fremme forståelsen for H.C. Andersens liv og værk.

H.C. Andersen-Samfundet blev stiftet i Odense i 1925, men blev af geografiske årsager, i 1936, splittet op i henholdsvis H.C. Andersen-Samfundet i Odense og H.C. Andersen-Samfundet i København. De to selskaber findes fortsat, som to selvstændige foreninger, med selvstændige bestyrelser og aktiviteter, men har ellers et godt samarbejde og afholder løbende medlemsmøder med foredrag og oplæsning, musiske arrangementer samt tilrettelæggelse af ekskursioner "i digterens fodspor".

Ekstern henvisning 
 HCA-Samfundet.dk, H.C Andersen-Samfundet, København
 HCAndersenSamfundet-Odense.dk, H.C Andersen-Samfundet, Odense

Foreninger fra Danmark
FA Cup 1883-84

Football Association Challenge Cup 1883–84 var den 13. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 100 klubber. Den første kamp blev spillet den 6. oktober 1883, og finalen blev afviklet den 29. marts 1884 på Kennington Oval i London, hvor Blackburn Rovers FC vandt 2-1 over Queen's Park FC. Det var første gang, at Blackburn Rovers vandt i FA Cup'en, og det var første gang at et hold fra Skotland nåede finalen i turneringen.

Resultater

Første runde 

Første runde blev spillet i perioden 6. oktober – 24. november 1883 og havde deltagelse af 96 hold, der spillede om 48 pladser i anden runde, heraf stillede tre af holdene dog ikke op. Derudover var fire hold, Preston North End FC, Swifts FC, Derby Midland FC og The Wednesday FC, oversiddere i første runde og gik dermed videre til anden runde uden kamp.

Anden runde 

Anden runde blev spillet i perioden 24. november – 15. december 1883 og havde deltagelse af 48 hold, der spillede om 24 ledige pladser i anden runde. Derudover var fem hold, Brentwood FC, Eagley FC, Padiham FC og Upton Park FC oversiddere i anden runde og gik dermed videre til tredje runde uden kamp.

Tredje runde 

Tredje runde blev spillet i perioden 20. – 29. december 1883 og havde deltagelse af 22 af de hold, der var gået videre fra anden runde, og som spillede om elleve ledige pladser i fjerde runde. Fem hold var oversiddere i denne runde, Blackburn Olympic FC, Northwich Victoria FC, Old Foresters FC, Old Westminsters FC og Old Wykehamists FC, og de gik dermed videre til fjerde runde uden kamp.

Fjerde runde 

Fjerde runde blev spillet i perioden 19. januar – 2. februar 1884 og havde deltagelse af de seksten hold, der var gået videre fra tredje runde.

Kvartfinaler 

Kvartfinalerne havde deltagelse af de otte hold, der gik videre fra fjerde runde, og holdene spillede om fire ledige pladser i semifinalerne.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 RSSSF – 1883–84 FA Cup  
 The FA – FA Cup – Past results

Noter 

Sæsoner i FA Cup
Fodbold i 1883
Fodbold i 1884
IBEX 35

IBEX 35 (en sammentrækning af Iberia Index) er et aktieindeks for Bolsa de Madrid. Aktieindekset er opstartet i 1992 og administreres og beregnes af Sociedad de Bolsas, et datterselskab til Bolsas y Mercados Españoles (BME), som driver Spaniens aktiemarked. Det er et vægtet aktieindeks ud fra aktiernes markedsværdi og aktieindekset består af de 35 mest likvide aktier, der handles i Bolsa de Madrid General Index. Opgørelsen foretages to gange årligt.

Historie 
IBEX 35 blev indviet 14. januar 1992, tiltrods for det, er der udregnet værdier for aktieindekset fra 29. december 1989 og frem.

Referencer

Eksterne henvisninger 

 Official IBEX 35 information site
 IBEX 35 composition and prices from the Bolsa de Madrid 

Spanien
Aktieindeks
Erhard Winge Flensborg

Erhard Winge Flensborg (13. november 1912 i Roskilde – 2. oktober 2009) var en dansk børnelæge og keramiksamler.

Han var søn af boghandler Andreas Flensborg (død 1952) og hustru Cecilie Marie f. Winge (død 1926). Flensborg var leder af børneastmaklinikken på Rigshospitalet 1943-49, tilsynsførende læge på Dansk Røde Kors Astmasanatorium i Kongsberg, Norge og overlæge på Rigshospitalets børneafdeling 1969-82.

Flensborg var grundlægger af det københavnske cystisk fibrose-center på Rigshospitalet og medstifter og første formand for cystisk fibrose foreningen i Danmark 1967. Han var Ridder af 1. grad af Dannebrogordenen.

Flensborg samlede også på keramik og udgav i 2008 det første komplette katalog over fajancefabrikken Aluminias produktion: Aluminia: Fabrikkens historie og produktion af stengods, porcelæn og fajance 1863-1969, 2 bind, Forlaget Rhodos 2008.

Eksterne henvisninger 
 Kraks Blå Bog 1974 (PDF) 
 Ugeskrift for Læger 2009; 171(47);3458
 Cystisk fibrose foreningen 

Læger fra Danmark
Personer i Kraks Blå Bog (afdøde)
Riddere af 1. grad af Dannebrog
Personer fra Roskilde
Faglitterære forfattere fra Danmark
Samlere fra Danmark
Danskere i 1900-tallet
Foreningsformænd fra Danmark
Dansksprogede forfattere fra Danmark
Pædiatere
Frits Pedersen

Frits Anker Pedersen (13. maj 1919 i København – 8. maj 2003 i Virum) var en dansk direktør.

Frits Pedersen var søn af toldinspektør ved Københavns Havn P.A. Pedersen. Frits Pedersen blev student fra Gammel Hellerup Gymnasium i 1937 og blev færdig som cand.jur. i 1943, og samme år ansat i Kjøbenhavns Brandforsikring. Her avancerede han i 1963 til underdirektør, siden til vicedirektør, og i 1968 til administrerende direktør. Kjøbenhavns Brandforsikring fusionerede i 1976 med Danmark/Tryg/Fremtiden G/S, og skiftede navn til Tryg Forsikring (i dag en del af forsikringskoncernen Tryg A/S) hvor Frits Pedersen til 1981 var medlem af det fusionerede selskabs fællesdirektion, som direktør i Tryg Forsikring.

Foruden ledelsesarbejdet, havde han en række tillidshverv, bl.a. som formand for Bygningsbrandforsikringsnævnets forretningsudvalg og for Assurandør-Societetets komité. 

Frits Pedersen var desuden redaktør af Assurandør-Societetets Domssamling 1956-70.

23. november 1943 blev han gift med Gørrild Baggesen (22. marts 1919 på Frederiksberg – 28. februar 2005 i Virum), datter af boghandler Ragnar Baggesen og hustru Margrethe f. Andersen.

Referencer

Eksterne henvisninger 
 Kraks Blå Bog 1974

Jurister fra Danmark
Personer fra København
Personer i Kraks Blå Bog (afdøde)
Forsikringsdirektører fra Danmark
Danskere i 1900-tallet
Studenter fra Gammel Hellerup Gymnasium
Jersika

Jersika (, , ), også kendt som Lettia, var et fyrstedømme i den tidlige middelalder, der lå i den østlige del af det nuværende Letlands territorie. Hovedstaden Jersika var et fæstningsanlæg på en bakke 165 kilometer sydøst for Riga.

Historie 
Jersika blev etableret i det 10. århundrede som en udpost i Fyrstedømmet Polotsk på den gamle "vej fra varjagerne til grækerne". Det blev regeret af ortodoks kristne prinser fra den letgallisk-polotske del af Rurikslægten.  

I 1209 blev prinsen af Jersika, Visvaldis, besejret militært af biskop Albert af Riga og Sværdbroderordenen, og hans litauiske kone blev taget til fange. Han blev tvunget til at overgive sit fyrstedømme til Albert som en ydelse til Ærkebispedømmet Riga, og modtog kun en del af det igen som et len. Visvaldis' feudale charter er det ældste dokument af slagsen der stadig eksisterer i Letland, og i dette charter kaldes Visvaldis "Kongen af Jersika" ("Vissewalde, rex de Gercike"; i et andet dokument også "Wiscewolodus rex de Gercike").

I 1211 blev den af Albert kontrollerede del af Jersika, også kendt som Lettia ("terra, quae Lettia dicitur"), delt mellem Ærkebispedømmet Riga og Sværdbroderordenen..

Efter Visvaldis' død i 1239 overgik hans len til Den Liviske Orden, men dette blev gentagne gange anfægtet af Storfyrstendømmet Litauens og Republikken Novgorods herskere, der i perioder søgte at erobre territoriet.

Kildehenvisninger 

Letlands historie
Alcazaba (Málaga)

Alcazaba er et fæstningsværk i Málaga i det sydøstlige Spanien opført af maurerne i midten af det 11. århundrede.

Dette er den bedst bevarede alcazaba (; al-qasbah (citadel)) i Spanien. Ved siden af indgangen til alcazabaen ligger ruinerne af Málagas romerske teater, der går tilbage til det 2. århundrede f.Kr. Materialer fra det romerske teater benyttedes til opførelsen af alcazabaen.

I 1487 overtog de katolske monarker byen fra maurerne efter en lang belejring, og rejste deres standarter ved Torre del Homenaje i det indre citadel.

Kildehenvisninger 

 Kort artikel om Alcazaba 

Slotte i Spanien
Málaga
Påskeklokke

 
Påskeklokke (Helleborus orientalis) er en staude med vintergrønne, grundstillede blade, som er fingrede. Blomsterne kommer frem tidligt på foråret, og da de er både store og holdbare, dyrkes planten og dens underarter hyppigt i haver og parker.

Beskrivelse 
Påskeklokke er en flerårig, urteagtig plante med en tæppedannende vækst. Bladene er grundstillede og vintergrønne. Stilkene er lange og bladet er opdelt i 5-7 elliptiske småblade med savtakket rand. Oversiden er læderagtig og mørkegrøn, mens undersiden er lysegrøn. Blomstringen foregår i marts-april, hvor man finder blomsterne i små stande på oprette stængler med få blade. På det tidspunkt er de gamle blade ved at være visne, mens de nye endnu ikke er kommet frem. De enkelte blomster er 5-tallige og regelmæssige med lyserøde-purpurrøde (sjældnere: hvide eller lysegrønne) kronblade. Frugterne er bælgkapsler med mange, sorte frø.

Rodsystemet består af vandret krybende jordstængler, som dels bærer bladene og dels de mange, trævlede rødder. 

Højde x bredde og årlig tilvækst: 0,40 x 0,40 m (40 x 40 cm/år), heri ikke medregnet skud fra underjordiske udløbere. Målene kan bruges til beregning af planteafstande i fx haver.

Hjemsted 
Påskeklokke hører hjemme i Lilleasien og Kaukasus, hvor den findes i lysninger og langs skovbryn  i de blandede skove på bjergene. 

I de Pontiske bjerge langs Sortehavets sydlige kyst vokser der blandede skove med både nåle- og løvtræer. I Altındere-dalen vokser arten langs skovkanter og i lysninger i 500 m højde sammen med bl.a. benved, hassel, sanikel, taks, guldazalea, laurbærkirsebær, Lonicera caucasica (en art af gedeblad), nordmannsgran, orientalsk bøg, orientalsk gran, pontisk rododendron, Ranunculus cappadocicus (en art af ranunkel), rødel, seljepil, skovfyr, skovstorkenæb, stor fladstjerne, tandrod, tørst og ægte kastanje

Giftighed 
Planten er giftig, og berøring af saften kan fremkalde eksemagtige skader på huden.

Se også 
 Rød påskeklokke

Note

Eksterne henvisninger 

Skovbundsplanter
Haveplanter
Røde blomster